РЕПУБЛИКА СРБИЈА

ОСНОВНА ШКОЛА „СВЕТИСЛАВ МИРКОВИЋ НЕНАД“

БР.120

31.03.2020. год.

МАЛА ПЛАНА

**ОБАВЕШТЕЊЕ – УПИС ПРВАКА ШКОЛСКА 2020/21. ГОДИНА**

Обавештавају се родитељи деце рођене од 01.03.2013. до 28.02.2014. године, која су стасала за упис у први разред основне школе, да ће од 01.04.2020. године бити омогућено да електронским путем искажу интересовање за упис детета у oсновну школу преко портала еУправа.

Услуга Исказивање интересовања за упис у основну школу има за циљ да школа евидентира заинтересованост родитеља (другог законског заступника), за упис детета у нашу школу.

На овај начин школа ће оквирно знати број ученика првог разреда у школској 2020/2021. години.

**НАПОМЕНА:** Родитељи/законски заступници деце који  су предали школи молбу за упис или су путем мејла исказали заинтересованост за упис не попуњавају податке  на порталу еУправе, како се не би дуплирала документација.

Такође заинтересованост подносе само родитељи деце који припадају подручју уписа ОСНОВНЕ ШКОЛЕ „СВЕТИСЛАВ МИРКОВИЋ НЕНАД“.

 Родитељи који нису у могућности да путем еУправе искажу интересовање за упис у ОШ „СВЕТИСЛАВ МИРКОВИЋ НЕНАД“, могу то урадити на један од следећих начина:

1. Као и до сада могу послати мејл на адресу школе: [sekretar@smnenad.edu.rs](mailto:sekretar@smnenad.edu.rs)
2. Путем телефона (обавезно само порука на број) јавити секретару школе и на тај начин исказати интересовање за упис.

Слање поруке се може вршити сваког радног дана, у периоду од 10 до 12 часова, на следећи број телефона: 060/3260190.

За исказивање интересовања на овај начин, потребно је припремити следеће податке:

* Име и презиме детета;
* Адреса становања из личне карте родитеља/другог законског заступника или пријаве пребивалишта за дете;
* Контакт телефон родитеља/другог законског заступника;
* ЈМБГ родитеља/другог законског заступника;
* Адреса електронске поште;
* ЈМБГ детета.

1. Попуњавањем електронског упитника на сајту школе:[**http://osnenad.weebly.com/**](http://osnenad.weebly.com/)

Информације у вези тестирања првака могу се затражити слањем питања на меjл: [**pedagog@smnenad.edu.rs**](mailto:pedagog@smnenad.edu.rs)

Након престанка ванредног стања, и дефинисања уписа од стране Министартва просвете, науке и технолошког развоја, родитељима који су преко ове услуге исказали интересовање, или су интересовање исказали на други начин (предатом молбом, мејлом, телефонски – поруком) електронском поштом биће послата нотификација о датуму уписа у основну школу или ће их школа контактирати лично посредством телефона, како би се договорили о упису и заказивању термина за тестирање детета.

**31.03.2020. године**

**УПРАВА ШКОЛЕ**

#### [Добро нам дошли, драги прваци!](http://toza.edu.rs/%d1%98%d0%b0%d0%b2%d0%bd%d0%b5-%d0%bd%d0%b0%d0%b1%d0%b0%d0%b2%d0%ba%d0%b5/%d0%b4%d0%be%d0%b1%d1%80%d0%be-%d0%bd%d0%b0%d0%bc-%d0%b4%d0%be%d1%88%d0%bb%d0%b8-%d0%b4%d1%80%d0%b0%d0%b3%d0%b8-%d0%bf%d1%80%d0%b2%d0%b0%d1%86%d0%b8)